CELEX: 32016D2059
Language: hr
Date: 2016-11-23 00:00:00
Title: Provedbena odluka Komisije (EU, Euratom) 2016/2059 оd 23. studenoga 2016. o izmjeni Odluke 90/177/Euratom, EEZ o odobrenju Belgiji da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene (priopćeno pod brojem dokumenta C(2016) 7398)

25.11.2016   
               
               
                  HR
               
               
                  Službeni list Europske unije
               
               
                  L 319/40
               
            PROVEDBENA ODLUKA KOMISIJE (EU, Euratom) 2016/2059
      оd 23. studenoga 2016.
      o izmjeni Odluke 90/177/Euratom, EEZ o odobrenju Belgiji da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene
      
         
            (priopćeno pod brojem dokumenta C(2016) 7398)
         
      
      (Vjerodostojni su samo tekstovi na francuskom i nizozemskom jeziku)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Ugovor o osnivanju Europske zajednice za atomsku energiju,
      uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
      nakon savjetovanja sa Savjetodavnim odborom za vlastita sredstva,
      budući da:
      
                  (1)
               
               
                  Na temelju članka 370. Direktive Vijeća 2006/112/EZ (2) Belgija može, u skladu s uvjetima koji su se primjenjivali u toj državi članici na dan 1. siječnja 1978., nastaviti oporezivati transakcije navedene u dijelu A Priloga X. Na temelju članka 371. iste Direktive Belgija može, u skladu s uvjetima koji su se primjenjivali u toj državi članici na dan 1. siječnja 1978., nastaviti izuzimati transakcije navedene u dijelu B Priloga X.; te transakcije moraju se uzeti u obzir pri utvrđivanju osnovice vlastitih sredstava od PDV-a.
               
            
                  (2)
               
               
                  Na temelju Odluke Komisije 90/177/Euratom, EEZ (3) Belgija ima odobrenja za primjenu približnih procjena za transakcije iz točaka 1. i 4. dijela A Priloga X. i za transakcije iz točaka 2. i 9. dijela B Priloga X. Direktivi 2006/112/EZ.
               
            
                  (3)
               
               
                  U dopisu od 27. travnja 2016. (4) Belgija je zatražila da se povuku odobrenja koja su joj izdana u pogledu izračuna osnovice vlastitih sredstava od PDV-a za transakcije iz točke 4. dijela A Priloga X. i točke 2. dijela B Priloga X. Direktivi 2006/112/EZ jer ona više nisu potrebna zbog izmjena nacionalnog zakonodavstva s učinkom od 1. svibnja odnosno 1. siječnja 2014. Osim toga, Belgija je zbog nedostupnosti točnih podataka zatražila nova odobrenja za primjenu približnih procjena za izračun osnovice vlastitih sredstava od PDV-a za transakcije iz točaka 11. i 12. dijela B Priloga X. Direktivi 2006/112/EZ. U skladu sa zahtjevom Belgije trebalo bi povući ta dva ranija odobrenja i izdati dva nova odobrenja.
               
            
                  (4)
               
               
                  U dopisu od 27. travnja 2016. (5) Belgija je zatražila da joj se odobri primjena fiksnog postotka međuosnovice za izračun osnovice vlastitih sredstava od PDV-a za transakcije iz točke 1. dijela A Priloga X. Zatražila je i da, zbog dodatka jedne komponente, dopuni fiksni postotak međuosnovice za izračun osnovice vlastitih sredstava od PDV-a za transakcije iz točke 9. dijela B Priloga X. Belgija je dokazala da su dosadašnji postotci tijekom vremena ostali stabilni. Stoga bi Belgiji trebalo odobriti da pri izračunu osnovice vlastitih sredstava od PDV-a primjenjuje fiksne postotke u skladu sa zahtjevom iz njezina dopisa.
               
            
                  (5)
               
               
                  Zbog transparentnosti i pravne sigurnosti primjereno je vremenski ograničiti primjenjivost odobrenjâ.
               
            
                  (6)
               
               
                  Stoga je primjereno na odgovarajući način izmijeniti Odluku 90/177/Euratom, EEZ,
               
            DONIJELA JE OVU ODLUKU:
      Članak 1.
      Odluka 90/177/Euratom, EEZ mijenja se kako slijedi:
      
                  1.
               
               
                  Točke 1. i 2. članka 2. stavljaju se izvan snage.
               
            
                  2.
               
               
                  U članku 2. dodaje se sljedeća točka 5.:
                  
                              „5.
                           
                           
                              isporuka, poboljšanje, popravak, održavanje, zakup i najam zrakoplova kojima se koriste državne institucije, uključujući opremu koja je ugrađena u takve zrakoplove ili se u njima upotrebljava (točka 11. dijela B Priloga X. Direktivi Komisije 2006/112/EZ (*1))
                           
                        
                     (*1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).”"
						
               
            
                  3.
               
               
                  U članku 2. dodaje se sljedeća točka 6.:
                  
                              „6.
                           
                           
                              isporuka, poboljšanje, popravak, održavanje, zakup i najam vojnih brodova (točka 12. dijela B Priloga X. Direktivi 2006/112/EZ)”.
                           
                        
            
                  4.
               
               
                  Članak 2.a zamjenjuje se sljedećim:
                  „Članak 2.a
                  Odstupajući od članka 2. stavka 4. ove Odluke, Belgiji se odobrava da pri izračunu osnovice vlastitih sredstava od PDV-a od 1. siječnja 2014. do 31. prosinca 2015. za pojedine transakcije iz točke 9. dijela B Priloga X. (objekti i građevinska zemljišta koji se prodaju samostalno) Direktivi 2006/112/EZ primjenjuje 0,21 % međuosnovice, a za izračun osnovice vlastitih sredstava PDV-a od 1. siječnja 2016. do 31. prosinca 2020. za transakcije iz točke 9. dijela B Priloga X. (objekti i građevinska zemljišta) Direktivi 2006/112/EZ Belgiji se odobrava primjena 0,45 % međuosnovice.”
               
            
                  5.
               
               
                  Umeće se sljedeći članak 2.b:
                  „Članak 2.b
                  Belgiji se odobrava da pri izračunu osnovice vlastitih sredstava od PDV-a od 1. siječnja 2016. do 31. prosinca 2020. za transakcije iz točke 1. dijela A Priloga X. (zubni tehničari) Direktivi Vijeća 2006/112/EZ primjenjuje – 0,02 % međuosnovice.”
               
            Članak 2.
      Ova je Odluka upućena Kraljevini Belgiji.
      
         Sastavljeno u Bruxellesu 23. studenoga 2016.
         
            
               Za Komisiju
            
            Kristalina GEORGIEVA
            
               Potpredsjednica
            
         
      
      
         (1)  SL L 155, 7.6.1989., str. 9.
      
      
         (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
      
         (3)  Odluka Komisije 90/177/Euratom, EEZ od 23. ožujka 1990. o odobrenju Belgiji da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene (SL L 99, 19.4.1990., str. 24.).
      
         (4)  Ares(2016)2001157.
      
         (5)  Ares(2016)2001351.